NaiveNeuron/SloPal huggingface dataset:
Glváč, Martin, podpredseda NR SR (2018-05-10):
Otváram rozpravu o tomto bode programu, pýtam sa, či sa chce niekto prihlásiť do rozpravy. Nie je tomu tak. Končím možnosť prihlásiť sa, zároveň ukončujem rozpravu. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Euro–stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej . Návrh vlády má tlač 928 a spoločná správa výborov má tlač 928. Nech sa páči, pán podpredseda vlády.
J. Počiatek, minister financií SR: (2009-09-08):
Predkladaný zákon reaguje na prijatie nariadenia Komisie č. 1179/2008, ktoré nahrádza smernicu Komisie č. 2002/94/ES a ktorým sa ustanovujú podrobné pravidlá vykonávania určitých ustanovení smernice Rady č. 2008/55/ES o vzájomnej pomoci pri vymáhaní pohľadávok. Návrh zákona obsahuje úpravy v zákone o správe daní a poplatkov v colnom zákone a v Exekučnom poriadku, ktoré bolo potrebné vykonať v záujme zabezpečenia efektívneho poskytovania a prijímania medzinárodnej pomoci. Ďalej sa navrhuje rozšíriť rozsah úpravy zákona o pohľadávky, ktoré sú v pôsobnosti Ministerstva pôdohospodárstva Slovenskej republiky. Ďakujem za slovo, skončil som.
Nash, Natália, poslankyňa NR SR (2024-01-10):
Ďakujem veľmi pekne za slovo. Ďakujem ti, Ivan, že si veľmi správne uviedol, že dianie na Slovensku, teda toto, čo sa tu práve deje, nám vyháňa mladých ľudí z našej krajiny. Je to tristné, že koalícia nechápe, že mladí ľudia, oni sú múdri, oni vedia, čo to je spravodlivosť. Oni veľmi dobre chápu, aké sú dôsledky toho, čo sa tu ide udiať. Oni veľmi dobre chápu, že toto zmení bezpečnosť našej krajiny, že toto zmení príležitosti na podnikanie v našej krajine, pretože tu bude bujnieť korupcia a organizovaný zločin. Neviem, či takúto krajinu chcem pre svoje dcéry. A, milí kolegovia a kolegyne z koalície, ja, ja na vás apelujem a naozaj ja si neviem predstaviť ten paralelný vesmír, v ktorom vy žijete, že vy by ste chceli takúto krajinu pre svoje deti. Krajinu, kde bude korupcia, kde bude organizovaný zločin. Toto naozaj nemôžete chcieť. Jedna pätina našich detí sa už domov nikdy nevráti, ako nám povedal Ivan. Každé to dieťa je neuveriteľná strata a myslím si, že táto strata je nenahraditeľná, hoci Ivan nám ju vyčíslil aj ekonomicky na desať miliárd ročne. Áno, presne toto robíte. A preto by som chcela pozvať občanov a občianky na zajtrajšie protesty po celom Slovensku, chcela by som pozvať najmä mladých ľudí, ktorých sa toto týka, pretože toto sa týka ich budúcnosti, ich krajiny, v ktorej budú žiť, aby prišli a podporili naše protesty. Ďakujem pekne.
Číž, Miroslav, podpredseda NR SR (2015-06-30):
Takže, kolegyne, kolegovia, s vaším dovolením teraz podpredseda vlády a minister financií pán Kažimír predloží návrh vládneho návrhu zákona. [Rokovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov , tlač 1578.]
Laššáková, Jana, podpredsedníčka NR SR (2012-12-17):
Prosím určeného spravodajcu z výboru pre financie a rozpočet poslanca Ladislava Kamenického, aby informoval Národnú radu o výsledku rokovania výboru o tomto návrhu vlády. Nech sa páči, pán spravodajca.
Ďuriš Nicholsonová, Lucia, podpredsedníčka NR SR (2018-09-17):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. Pán navrhovateľ, chcete niečo dodať? Pani spravodajkyňa? Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Natálie Blahovej, Lucie Ďuriš Nicholsonovej, Branislava Gröhlinga, Jany Kiššovej a Jany Cigánikovej na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony . Návrh zákona má tlač 1098, návrh na jeho pridelenie na prerokovanie výborom je v rozhodnutí pod č. 1151. Tento spoločný návrh uvedie pani poslankyňa Blahová, nech sa páči.
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 140, za 2, proti 83, zdržalo sa 54, nehlasoval 1. Návrh sme neschválili.
Ďuriš Nicholsonová, Lucia, podpredsedníčka NR SR (2017-12-01):
Áno, registrujem, samozrejme. Ďakujem pekne. V rozprave teraz vystúpi pani poslankyňa Šebová, nech sa páči.
P. Hrušovský, predseda NR SR: (2004-12-01):
Preto vyhlasujem rozpravu o tomto bode programu za skončenú. Chcete sa vyjadriť k rozprave, pán minister? Nie. Pán spoločný spravodajca, chcete sa vyjadriť k rozprave? Nie. Prerušujem rokovanie o tomto bode programu. Máme tri minúty do 17.00 hodiny. Máme prítomného pána ministra zdravotníctva? Pán minister zdravotníctva nie je prítomný. Prerušujem rokovanie 33. schôdze Národnej rady Slovenskej... (Hlasy z pléna.) Páni poslanci, pán minister je prítomný v rokovacej sále, máme dve minúty do 17.00 hodiny, do prerušenia dnešného rokovania schôdze. Ďalším bodom programu schôdze Národnej rady je vládny návrh zákona o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov . Nech sa páči, pán minister.
Hrnčiar, Andrej, podpredseda NR SR (2017-04-04):
Takže končím dnešný rokovací deň. Budeme pokračovať ráno o deviatej hodine schválenou zmenou programu, uznesením o zrušení amnestií. Prajem vám všetkým pekný večer. (Prerušenie rokovania o 19.02 hodine.)
P. Hrušovský, predseda NR SR: (2005-09-23):
M. Demeterová, poslankyňa: Dávam hlasovať o spoločnej správe, kde gestorský výbor...
Paška, Pavol, predseda NR SR (2013-05-21):
Dávam možnosť teraz prihlásiť sa do rozpravy ústne. Posledný pán poslanec Hlina. Jedenásť pánov poslancov. Technici, ukážete mi to, prosím vás? Dvanásta, posledná je pani podpredsedníčka Jurinová. Takže dvanásť pánov poslancov. Prvý pán poslanec Pollák. Nech sa páči.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 121 poslancov, za 82, proti 11, zdržalo sa 27, nehlasoval 1. Konštatujem, že sme tento návrh schválili. Teraz vyhlasujem, nakoľko sme vyčerpali všetky body hlasovania, dvojminútovú prestávku a budeme pokračovať rokovaním Národnej rady. S procedurálnym návrhom vystúpi pani poslankyňa Marcinková a potom pán poslanec Šeliga.
Pčolinský, Peter, poslanec NR SR (2016-05-24):
Ďakujem za slovo. Neviem, či, pán kolega, viete, ako som sa ja nejako dostal k politike. To bolo tak v roku, to bolo v januári 2012, som si prečítal taký spis, volal sa Gorila. Strašne nás to naštvalo a zhodou náhod som sa stal súčasťou nejakej organizácie tých protestov. Ale máme tu Gorilu, máme tu vláčiky, sitká, neviem čo, mne je úplne jedno, či je to pravicové, ľavicové, či to bola Ficova vláda, Dzurindova vláda, Radičovej vláda, mne je to úplne jedno. Zriaďme tie vyšetrovacie výbory, zriaďme tie komisie a vyšetrujme kľudne všetko. Teraz tu nejde len o kauzy Ficovej vlády, viem veľmi dobre, že Dzurindova vláda mala minimálne toľko káuz, minimálne toľko, Mečiarove vlády detto. Ja rozdiely v tomto nerobím. Hej? Nekradneme ľavicovo, nekradneme pravicovo, ale kradne sa. Čiže ukážte nejakú svoju vôľu, že naozaj chcete. Lebo viete, častokrát sa tu pánovi Lipšicovi vyhadzuje na oči, že áno, vedel o tom kupovaní poslancov. Zriaďme výbory, nech sa vyšetruje. Kľudne, padni, komu padni. Nič viac, nič menej. Ďakujem.
Krnáč, Kamil, poslanec NR SR (2011-04-05):
Ďakujem. Zareagujem ku niektorým bodom, ktoré odzneli v rozprave. Na margo kontrolórov. Jedná sa o zákon o obecnom zriadení, ktorý určite bude novelizovaný, pretože je to v legislatívnom pláne. To znamená, že neriešili sme to nepriamou novelou v tomto zákone. Ďalšia vec, čo sa týka faktu, že či tí kontrolóri budú alebo nebudú viac platení. Tak nebudú. To, že u kontrolóra sa dá navýšiť plat a u primátora nie, tak to platilo aj doteraz. Čiže tá situácia mohla nastať kedykoľvek, aj teraz, aj v pôvodnom znení. Ku ZMOS-u. Ak je to reprezentatívny orgán, potom ma veľmi prekvapuje, že na stretnutí, ktoré sme mali, nezaznela z ich strany ani jedna konštruktívna pripomienka, ani jeden konštruktívny návrh. Zúžilo sa to vlastne, to rokovanie, iba na to, že s návrhom nesúhlasia. A s tým vládnym návrhom, ktorý vlastne ani nebol predložený, ktorý vlastne len figuroval na stránkach „rokovanie.sk“ v nezaradených materiáloch, tak k tomu mali ešte zamietavejší postoj. Čo sa týka kompetentnosti predkladateľov, ako to už bolo viackrát spomenuté, mali sme rokovania s viacerými zúčastnenými, aj s tými, ktorí vlastne dlhodobo pracujú v samosprávach, či už čo sa týka poslancov, starostov, predstaviteľov ZMOS-u, zároveň poslancov koaličných strán, aj opozičných strán, ktorí priamo pôsobia v štruktúrach samospráv ako napr. starostovia. Čiže ten pozmeňovák, ktorý vlastne vznikol, nebol otázkou nejakých našich vlastných ambícií, ale všeobecných dohôd a všeobecne akceptovateľných návrhov na zmeny. Ešte k jednej veci, čo ma veľmi zaujalo, pán poslanec Petrák, ak poslanci ako kolektívny orgán nemajú žiadnu zodpovednosť, potom som veľmi prekvapený, ako beriete svoju zodpovednosť v Národnej rade. Ďakujem.
Grausová, Natália, poslankyňa NR SR (2018-03-14):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2009-02-10):
Pán poslanec Kotian bol jediný, ktorý bol prihlásený písomne do rozpravy. Pýtam sa, či sa chce prihlásiť do rozpravy niekto ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Zároveň vyhlasujem rozpravu za skončenú. Pán navrhovateľ, chcete k rozprave zaujať stanovisko? Nech sa páči, máte slovo.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 69 za, 67 proti, 9 sa zdržali. Pozmeňovací návrh pani poslankyne Vittekovej bod 1 sme neschválili.
Pleštinská, Zita, poslankyňa NR SR (2022-05-10):
Ďakujem, pán predsedajúci. Andrej, veľmi sa teším tvojmu jasnému postoju k situácii na Ukrajine, je pre mňa nádejou, že mladá generácia pochopila situáciu na Ukrajine. 24. február 2022 sa hlboko zapísal do našej histórie ako deň, keď vojna, o ktorej sme sa iba učili v dejepise, sa stala strašnou a nepochopiteľnou realitou. Zabíjanie nevinného obyvateľstva, matiek a detí, ničenie obydiel, sídiel, miest a dedín na Ukrajine je pre mňa nepochopiteľné a ma doháňa k slzám. Niekedy sme hovorili „mier svetu“, bolo to však možno také jasné prianie a nevedeli sme, čo to skutočne znamená, a preto dnes silno volám: Mier Ukrajine, mier svetu, nie ruskému agresorovi. Súhlasím a podporujem predložené uznesenie.
Ódor, Ľudovít, predseda vlády SR (2023-06-13):
Áno, ďakujem pekne. Ja len toľko, že vlastne tie návrhy, ktoré sú v časti sociálnych vecí a rodiny, tak sú také, ktoré pomáhajú niektorým zraniteľným skupinám ako tie sociálne služby, ako to, že ideme podporovať vlastne aj, aj to zvýšenie toho životného minima, sú tam ďalšie veci, takže nie je to celkom pravda, že len na jednom mieste. Len toto som chcel povedať, ďakujem pekne.
Danko, Andrej, predseda NR SR (2016-06-07):
Ďakujem pánovi poslancovi Petrovi Šucovi. Otváram rozpravu o tomto bode programu. Do rozpravy sa prihlásili ako prvý pán poslanec Rajtár, ako druhý pán poslanec Ľubomír Galko, pani poslankyňa Remišová, pán poslanec Miroslav Beblavý a pán poslanec Boris Kollár. Poprosím, keďže ma požiadal o slovo v zmysle rokovacieho poriadku pán predseda vlády, aby oznámil stanovisko vlády, ktoré je nutné k tomuto prerokovaniu. (Reakcie z pléna.) Člen vlády kedykoľvek, keď požiada o slovo, je možné mu udeliť slovo. Poprosím vás, (reakcie z pléna) poprosím vás a je dôležité pre ďalší priebeh rokovania, aby bolo zrejmé stanovisko vlády. Poprosím vás, poprosím vás, to sú, myslím, že jasné elementárne, pán poslanec, poprosím vás o pochopenie. Pán predseda vlády, poprosím vás o slovo.
Aštaryová, Zuzana, poslankyňa NR SR (2011-11-29):
Vážený pán predsedajúci, vážené panie poslankyne, vážení páni poslanci, dovoľte mi, aby som v súlade s § 73 ods. 1 zákona o rokovacom poriadku vystúpila v prvom čítaní k návrhu skupiny poslancov Národnej rady na vydanie zákona, ktorým sa dopĺňa zákon Národnej rady č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 583), ako spravodajkyňa výboru pre financie a rozpočet. Predmetný návrh bol doručený poslancom s tým, že vláda požiadala prerokovať tento návrh prostredníctvom skráteného legislatívneho konania. Predseda posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie 26. schôdze. Ako spravodajkyňa si osvojujem stanovisko, že predmetný návrh spĺňa z formálnoprávnej stránky všetky náležitosti, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa to navrhuje v predmetnom návrhu. Po rozprave odporučím, aby podľa § 73 ods. 3 písm. c) zákona o rokovacom poriadku uvedený návrh zákona prerokovala Národná rada v druhom čítaní. V súlade s rozhodnutím predsedu Národnej rady č. 589 z 15. novembra a podľa § 71 zákona o rokovacom poriadku odporúčam, aby návrh zákona prerokovali aj tieto výbory: Výbor Národnej rady Slovenskej republiky pre financie a rozpočet, ústavnoprávny výbor, Výbor Národnej rady Slovenskej republiky pre sociálne veci. Za gestorský výbor navrhnem výbor pre financie a rozpočet a zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu.
Szalay, Tomáš, poslanec NR SR (2024-06-12):
Ďakujem veľmi pekne, pán predsedajúci, dovoľte mi, aby som predniesol stanovisko klubu strany Sloboda a Solidarita. Zákon, o ktorom ideme teraz hlasovať, obsahuje regulérny prílepok, teda zmenu zákona, ktorý priamo nesúvisí s pôvodne predkladaným poslaneckým návrhom zákona. Je potenciálne teda protiústavný. Mení postavenie Národného inštitútu pre hodnotu a technológie v zdravotníctve, NIHO, ruší jeho nezávislosť, umožňuje odvolanie riaditeľa tejto inštitúcie bez udania dôvodu, znižuje nároky na osobu, ktorá bude v budúcnosti zastávať tento úrad, a dokonca už koluje meno údajného nového riaditeľa NIHO, na ktorého je táto novela osobne šitá. Chcem upozorniť, že ani tento nový riaditeľ nebude slobodný, keďže aj jemu hrozí odvolanie bez udania dôvodu. Včera bol zdravotnícky výbor, na ktorom mohol byť tento pozmeňovák prečítaný a minimálne prediskutovaný minimálne teda odbornými zástupcami v tomto parlamente. Nestalo sa tak. Neexistuje aktualizačný moment, pre ktorý sa má udiať táto zmena, jedine ten, že nezávislosť inštitútu a odborná skúsenosť jeho riaditeľa je niekomu tŕňom v krku. Niekomu, komu nejde o nákladovú efektívnosť v zdravotníctve. Klub strany Sloboda a Solidarita bude preto hlasovať proti tomuto návrhu zákona. Ďakujem.
Antal, Peter, poslanec NR SR (2019-11-27):
Pán predsedajúci, keďže sme odhlasovali body zo spoločnej správy a hlasovali sme aj o pozmeňujúcich a doplňujúcich návrhoch z rozpravy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Pellegrini, Peter, predseda NR SR (2015-06-24):
Prezentujme sa a hlasujme o tom, že prerokujeme tento návrh zákona v druhom čítaní. (Hlasovanie.) Prítomných 126 poslancov, za hlasovalo 78, proti boli 7, zdržalo sa 40, nehlasoval 1. Návrh sme schválili.
Hrnčiar, Andrej, podpredseda NR SR (2019-10-24):
Ďakujem. Vyhlasujem všeobecnú rozpravu za skončenú. Chce niekto zaujať stanovisko? Nie je to tak. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Jána Kecskésa na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona má parlamentnú tlač 1706, návrh na jeho pridelenie na prerokovanie výborom je v rozhodnutí č. 1807. Dávam slovo poslancovi Jánovi Kecskésovi, aby návrh ústavného zákona uviedol.
Jarjabek, Dušan, poslanec NR SR (2021-07-23):
Počúval som veľmi pozorne a hlavne som sa veľmi pozorne pozeral na pani ministerku. Vážená pani ministerka, ste v parlamente, láskavo si to uvedomte a čo sa týka parlamentu, ste IBA ministerka. Vašou povinnosťou je počúvať, počúvať a ešte raz počúvať. Ja viem, že sa vám isté veci nepočúvajú dobre, ale ste iba ministerka. So svojou zodpovednosťou a uvedomte si, že nie ste posledná ministerka. Po vás prídu ďalší, ktorí vás budú hodnotiť, a to si láskavo zapíšte kdesi v tej šedej kôre mozgovej a vyvoďte si z toho sama pre seba zodpovednosť. Chováte sa skutočne nemiestne ako ministerka, aj ako tam na tom mieste, na ktorom sedíte, sa chováte nevhodne. Ešte raz, nie ste vo vašej straničke, ste na pôde slovenského parlamentu. Tak láskavo tomu prispôsobte vaše chovanie!
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme o skrátení lehoty. (Hlasovanie.) Prítomných 121 poslancov, za 88, proti nikto, zdržalo sa 33. Konštatujem, že sme schválili uznesenie, ktorým skracujeme lehotu. Nech sa páči.
Číž, Miroslav, poslanec NR SR (2019-02-18):
Ďakujem pekne, pani ministerka. No čiastočne to pomenoval pán kolega, ale predsa len, ešte raz, nikto – ani podľa môjho názoru – nečaká žiadnu serióznu odpoveď. Ani nepotrebujú diskutovať. Viete, teraz som čítal takú knihu Naobi Campbell jednu a popisuje tento typ politiky, to mávanie krvavou košeľou, ktorá je princípom konania našich opozičných poslancov, že to vlastne pripomína, ako je taký prístroj na trénovanie pingpongistov, že postavíte ten prístroj, z neho vyletujú loptičky, keď ešte idú akou-takou rýchlosťou, stíhate niektoré odrážať, ale keď zvýšite patrične rýchlosť, tak proste tie loptičky vás zasypú a nikto nepotrebuje odpoveď. Chvíľu som tak rozmýšľal, že či by vám nepomohlo, keby ste boli išli za pánom Sulíkom a za pánom Matovičom, že by vám dali zoznám firiem, že ktoré majú dostať tieto dotácie, ale usúdil som, že ani nie, ani to by nepomohlo, lebo tu potrebujeme cirkus, tu potrebujeme neustále dostatočnú rýchlosť loptičiek, neustále ich potrebujeme hádzať. Na serióznu diskusiu o niečom vážne hovoriť. Na Slovensku si veľmi dobre pamätám, sme mali kedysi tuším 48 výskumných ústavov. Kompletne všetky sme ich v rámci neoliberálneho konceptu, kde tých vyznávačov, pani navrhovateľka nepochybne k nim patrí, ktorých sme kompletne zrušili, ktorých nepotrebujeme, a nemáme žiadnu domácu výskumnú základňu. Máme, samozrejme, čosi na vysokých školách, univerzitách, čosi na Akadémii vied. A potom ešte v niektorých, v niektorých firmách možno. Ale keď si zoberieme do úvahy, že 80 % HDP robia nadnárodné spoločnosti, tak tých 20 %, keď Klub 500 zoberieme, že teda ten veliký, že ktorý má domáci zamestnávateľ viac ako 500 ľudí, tak nájdeme jedného, možno dvoch. Čiže v danom prípade môžte ísť úplne prirodzene do startupovej pozície a každý vie, aká je rizikovosť pri startupových projektoch. Dokonca v súkromnej sfére, keď sa vytvára, sa principiálne hovorí o rizikových peniazoch. To znamená, keď vyberiete čokoľvek, dá sa to bez problémov, no ako by som to povedal, no nepekne pomenovať a na istých ďalších 30 %... (Prerušenie vystúpenia časomerom.)
Bugár, Béla, podpredseda NR SR (2018-02-08):
Nech sa páči, prezentujme sa a hlasujme. (Hlasovanie.) Prítomných 125, za 16, proti 37, zdržalo sa 71 poslancov, 1 nehlasoval. Návrh nebol schválený. Nech sa páči.
Pčolinský, Peter, podpredseda NR SR (2022-12-08):
Pán poslanec Viskupič s reakciou na faktické.
Pročko, Jozef, poslanec NR SR (2023-12-14):
Vážený pán minister, sám neveríte tomu, čo tu rozprávate. Vy idete zrušiť, zrušiť špeciálnu prokuratúru nie preto, že je zbytočná, ale preto, lebo sa vyšetrujú kauzy smerácke. Vy to sám veľmi dobre viete. Je 120 obvinených, ktorých potrebujete zachrániť, potrebujete zachrániť Ficov zadok, preto to idete zrušiť. Moja otázka bola naozaj absolútne relevantná a týka sa toho, že toto vaše konanie, čo robíte a čo robíte vy, minister spravodlivosti, spravodlivosti, namiesto toho, aby ste tú spravodlivosť podporovali, tak podporujete Ficove, Ficove obavy o našich ľudí. Veď sám Fico povedal, že vie, kto zabil Jána a Martinu. Veď to je choré! A koľko je... koľko ste už...? Veď už dávno malo byť toto vyšetrené. Nie je, nie je podlé to, že Fico na mítingoch rozpráva, že vie, že sa dozvieme, kto je vrahom, a zrazu, zrazu je tu okolo celého ticho. Ale vy, minister spravodlivosti, idete zrušiť špeciálnu prokuratúru! Za vašej vlády špeciálna prokuratúra fungovala tak, ako ste chceli. Kováčik nikoho nevyšetroval, ten to všetko zmetal pod koberec, ten robil to, čo chcel Fico. Teraz špeciálna prokuratúra vyšetruje. A to, čo rozprávala aj vaša predrečníčka, to je to, že Európska únia to, to vôbec neberie na... No práveže berie! Práveže kvôli vám, pán minister spravodlivosti, kvôli Ficovi príde Slovensko o miliardy, o miliardy z Európy. A toto spôsobíte vy! Ale len preto, lebo obhajujete Fica, lebo obhajujete našich ľudí. Tak sa vás pýtam, odpovedzte mi, prosím vás, ste čestný človek, kedy sa dozvieme to, čo Fico tvrdil na mítingoch, čo Fico tvrdil, že pozná objednávateľa vraždy. Kedy sa to dozvieme? Ďakujem veľmi pekne. (Reakcia z pléna. Rečník prudko zatlieskal.)
Števulová, Zuzana, poslankyňa NR SR (2024-01-08):
Ďakujem, Veronika, že si to takto na záver dňa zhrnula a že si sa teda v závere dotkla aj tej témy spolupracujúcich osôb. Naozaj, ako som hovorila aj v tom mojom príspevku, ja som našla výslovne zo strany ESĽP len tie dva rozsudky týkajúce sa Adamčovcov, bratov Adamčovcov, na ktoré sa vlastne aj tá dôvodová správa odvoláva, kde teda ESĽP hovorí, že tá právna úprava týchto dohôd by mala podliehať lepšiemu súdnemu prieskumu. Napriek tomu však vlastne nikde v podstate nie je povedané, že by práve toto malo byť, teda myslím zo strany autoritatívnych orgánov, súdnych orgánov, že práve táto, tento nedostatok, ktorý mohol spôsobiť porušenie čl. 6, by mal byť dôvodom a mohol byť dôvodom na skrátené legislatívne konanie a na to, aby sa menili okrem teda inštitútu toho spolupracujúceho obvineného aj tak zásadne ďalšie inštitúty trestného práva, rušil Úrad špeciálnej prokuratúry. Takže ďakujem, že si na toto poukázala, lebo ani v tomto smere vlastne to skrátené legislatívne konanie nie je odôvodnené, a z môjho pohľadu, ak takýmto spôsobom dôjde k schváleniu tejto novely, tak sa vlastne spreneveríme všetkým princípom právneho štátu, tomu, že sa máme chovať ako racionálny zákonodarca, ktorý má na vedomí a svedomí naozaj dobro všetkých obyvateľov a obyvateliek tejto krajiny a ktorého cieľom je posilniť právny štát, ochranu ľudských práv a základnej spravodlivosti v tejto krajine, ktorá znamená aj to, že zločinci sa budú obávať páchať trestné činy, a nie že budú, naopak, povzbudzovaní k tomu, aby ich páchali. Ďakujem, Veronika.
P. Hrušovský, predseda NR SR: (2003-11-06):
(Hlasovanie.) 124 prítomných, 76 za, 47 proti, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 446/2001 Z. z. o majetku vyšších územných celkov. Otváram rozpravu.  Do rozpravy sa nehlási nikto z pánov poslancov, aspoň nie tí, čo sú na svetelnej tabuli. Iné prihlášky nie sú. Vyhlasujem rozpravu za skončenú. Budeme hlasovať o návrhu zákona ako o celku s odporúčaním gestorského výboru... J. Hurban, poslanec: Schváliť ho.
B. Bugár, podpredseda NR SR: (2005-06-23):
(Hlasovanie.) Prítomných je 140 poslancov, za 33, proti 16, zdržalo sa 87, nehlasovali 4. Ani bod 8 zo spoločnej správy sme neschválili.
K. Tóthová, poslankyňa: (2009-10-15):
Ja vám môžem povedať prípad. My sme v ústavnoprávnom výbore včera diskutovali o odbornej otázke bez médií a vyzeralo to úplne inak, ako keď sú tam médiá. Išlo sa vecne, pretože sa nerobila propagácia. Prečo potrebujete médiá? Môžete povedať výstup, ak chcete riešiť problém, alebo chcete si robiť predvolebnú kampaň? Pre mňa, keď je odmietnutá diskusia, keď tam nie sú médiá, tak nechcete riešiť problém. Chcete si robiť predvolebnú kampaň. (Reakcie z pléna.) A vôbec nesúhlasím s tým, že tým, že nastúpila na kreslo, že vlastne celú kontinuitu problémov justície berie na svoju zodpovednosť aj na zodpovednosť vašich šikán sudcu Cimermana? To... (Prerušenie vystúpenia časomerom.)
Blanár, Juraj, podpredseda NR SR (2022-09-21):
Teraz vystúpi v rozprave pani poslankyňa Hatráková ako posledná písomne prihlásená a potom dám možnosť prihlásiť sa ústne, ak to skončíme pred jedenástou hodinou. Nech sa páči.
Blanár, Juraj, podpredseda NR SR (2020-11-04):
(Zaznievanie gongu.) Vážené panie poslankyne, páni poslanci, pýtam sa, či každý využil svoje právo hlasovať. Ak nikto nie je, kto sa hlási ešte, že by chcel hlasovať, tak vyhlasujem tajné hlasovanie za skončené a prosím overovateľov, aby sa ujali svojej funkcie, a prerušujem schôdzu, kým nám overovatelia nedoručia výsledok tajného hlasovania. Ďakujem pekne zatiaľ. (Spracúvanie výsledkov tajného hlasovania. Prestávka.) (Po prestávke.)
B. Bugár, podpredseda NR SR: (2005-11-08):
(Hlasovanie.) Prítomných 140, za 134, proti 2, hlasovania sa zdržali 4. Konštatujem, že tento vládny návrh zákona aj s prijatými pozmeňujúcimi návrhmi sme schválili. Teraz prosím pána poslanca Kötelesa, aby uviedol hlasovania k vládnemu návrhu zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) a o zmene zákona č. 401/1998 Z. z. o poplatkoch za znečisťovanie ovzdušia v znení neskorších predpisov (tlač 1254) . Nech sa páči.
Pčolinský, Peter, podpredseda NR SR (2022-11-29):
Ďakujem pekne. Zvážime. S prvou faktickou pán poslanec Klus. Nech sa páči.
Hrnčiar, Andrej, podpredseda NR SR (2019-05-09):
Reakcia na faktickú – pani poslankyňa Pčolinská.
P. Paška, predseda NR SR: (2008-11-05):
(Hlasovanie.) 79 prítomných, 75 za, 2 proti, 2 nehlasovali. Návrh sme schválili. Ďalší postup dohodneme, pani poslankyňa, buď pred hlasovaním poobede, alebo tak, ak bude potrebné, zvolám poslanecké grémium. Poprosím vás teraz, pani poslankyňa, aby ste uviedli hlasovanie v prvom čítaní. Pán poslanec Mikloš, procedurálny návrh, nech sa páči.
Farkašovský, Karol, poslanec NR SR (2016-10-20):
Ďakujem pekne, pán predsedajúci. Vážené kolegyne, vážení kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré ma ako, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre ľudské práva a národnostné menšiny a Výbor Národnej rady pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh prerokovali do 30 dní a gestorský výbor do 32 dní od prerokovania návrhu zákona v prvom čítaní. Vážený pán predsedajúci, otvorte, prosím, rozpravu k tomuto návrhu.
Markovič, Peter, poslanec NR SR (2011-04-05):
Ďakujem pekne, pán predseda. V rozprave vystúpil jeden poslanec. Jeden pozmeňujúci návrh bol podaný. Najprv budeme však hlasovať o pozmeňujúcich návrhoch zo spoločnej správy, o bodoch 1 a 36 spoločne s odporúčaním gestorského výboru schváliť.
Ivan, Miroslav, poslanec NR SR (2019-09-19):
Ďakujem pekne za slovo. Takže dovoľte mi, kolegyne, kolegovia, povedať bližšie k tomu, čo chceme našim návrhom dosiahnuť. Dnes, keď motorista prejde kontrolou, technickou kontrolou a emisnou kontrolou tak dostáva tri doklady, tri dokumenty o tom, že jeho vozidlo kontrolou prešlo. Je to protokol, je to osvedčenie, to sú tie kartičky, ktoré máte vo vozidle a sú to nálepky, ktoré sa lepia na čelné sklo. Dnes, v stave, kedy už máme centrálnu evidenciu vozidiel a zákon o, o, neviem teraz si spomenúť, jaký to je ten zákon, o tom, že okresné úrady môžu pokutovať... No spomeniem si neskôr. Dnes teda ak niekto neprejde kontrolou, tak je, je pokutovaný a nie je potrebné, aby bol kontrolovaný v cestnej premávke. A považujeme teda úplne za zbytočné, aby tieto nálepky boli lepené na čelné sklá. Štát si teda môže nepriamo, cez evidenciu skontrolovať, či niekto prešiel kontrolou, alebo to môžu urobiť policajné orgány pri cestnej kontrole tak, že si vyžiadajú osvedčenia, ktoré motorista je povinný nosiť u seba so sebou. S týmto je spojená ešte jedna vec, a to, že tieto nálepky nie sú zadarmo. Motorista, ktorý prejde stanicou technickej kontroly, si ich musí zaplatiť. Ja som si zisťoval, ako to dnes je. Za každú z týchto nálepiek účtuje stanica technickej kontroly 3 eurá. To znamená, úplne zbytočne vyhodí každý motorista po každej kontrole 6 eur. Ja viem, že to je možno maličkosť, ale je to 6 euro, ktoré môže každý motorista platiť menej pri kontrole na stanici technickej kontroly. Zároveň, opäť možno maličkosť, ale hovoríme dnes o čakacích lehotách na staniciach technickej kontroly. Ale pozrite sa, čo sa deje, keď vám auto prejde kontrolou, čo musí robiť ten technik, kým odlepí nálepku, ktorú tam máte z predchádzajúceho obdobia a vyčistí to a nalepí ďalšiu. Tí motoristi, ktorí čakajú v rade, sa vždycky poďakujú za to, koľko času tam kvôli takejto, s prepáčením, hlúposti musia čakať. Samozrejme, ministerstvo dopravy sa už nechalo počuť a skritizovalo náš návrh, že je to potrebné, že to je nie odborne pripravený návrh. A argumentovali tým, že je potrebné vedieť o tom, či auto bolo alebo nebolo, prešlo alebo neprešlo kontrolou, predovšetkým v zahraničí, pretože, a v zahraničí a v prípade, že nie je motorista v aute. Tento argument neobstojí ani preto, lebo keď dnes funguje dohovor Európskej únie o výmene informácií pri dopravných priestupkoch, tak je osem, osem priestupkov, pri ktorých si vymieňajú úrady, štáty informácie o držiteľoch vozidiel. To znamená, keď aj, keď aj v zahraničí takéto vozidlo nájde policajný orgán a z nálepky vyplýva, že vozidlo už má po termíne, tak nemôže aj tak nič urobiť, pretože tento priestupok nie je medzi tými ôsmimi, pri ktorých musí iný štátny orgán druhej krajine poskytnúť informácie o držiteľovi tohto vozidla. Takže zhrnuté, považujeme úplne za zbytočné, aby tieto nálepky ďalej existovali a myslím si, že je úplne dostatočné preukazovať to, či vozidlo prešlo stanicou technickej kontroly alebo emisnej kontroly osvedčeniami, ktoré má každý motorista so sebou v aute. Ďakujem za pozornosť.
B. Bugár, podpredseda NR SR: (2003-06-20):
M. Beňová, poslankyňa: To je v kontexte vystúpenia pána Murgaša, pretože sa tu hovorilo o tom, ako je pripravená daňová reforma, a ja sa teda pýtam, akým spôsobom, ak je pripravená daňová reforma, je pripravená fiškálna decentralizácia, takže je to absolútne v kontexte. Ak tomu niekto z kolegov z SDKÚ neporozumel, je mi to veľmi ľúto. A ďalšia otázka, chcela by som sa opýtať opäť v kontexte informácií, ktoré tu zazneli vo vystúpení pána Murgaša, či je už teda hotový nejaký „shortlist“ z tej polovice, ktorá má prežiť tú reformu, a akým spôsobom by sa dalo naňho dostať. Ďakujem veľmi pekne. (Potlesk.)
Gajdoš, Peter, minister obrany SR (2018-05-15):
Ďakujem. Vážený pán predsedajúci, vážené pani poslankyne, páni poslanci, s cieľom zabezpečenia schopnosti členských štátov NATO reagovať na prípadné možné bezpečnostné hrozby je v súčasnosti kľúčovou úlohou ich príprava na kolektívnu obranu. V súlade s tým bol v roku 2014 na samite NATO vo Walese schválený tzv. Akčný plán pripravenosti. Na základe tohto plánu bol na samite NATO vo Varšave v júli 2016 bola schválená Posilnená predsunutá prítomnosť v Poľsku, Litve, Lotyšsku a Estónsku formou rozmiestnenia jednej mnohonárodnej prápornej skupiny v každom z uvedených štátov. Toho sme sa zúčastnili aj my, predkladal som návrh na vyslanie do 152 profesionálnych vojakov v rámci výcviku do Lotyšska. Toto bolo skutočne realizované a som nesmierne hrdý, že naši vojaci, zodpovedným spôsobom ozbrojené sily splnili úlohy. Zároveň týmto vyslaním je demonštrovať solidaritu spojencov, ich odhodlanie a schopnosť reagovať na akúkoľvek možnú agresiu akéhokoľvek agresora. Bojové skupiny v rámci Posilnenej predsunutej prítomnosti tvoria mnohonárodné sily vedené tzv. rámcovými krajinami na dobrovoľnej, udržateľnej a rotačnej báze, ktoré sú schopné pôsobiť koordinovane s národnými silami štátov troch pobaltských štátov a Poľska. Predložený návrh bol spracovaný na základe návrhu príspevku Slovenskej republiky do Posilnenej predsunutej prítomnosti, ktorý schválila vláda Slovenskej republiky svojím uznesením č. 241 zo 17. mája roku 2017 a ktorý bol za Slovenskú republiku nadväzne deklarovaný aj na zasadnutí hláv členských štátov NATO a vlád členských štátov v máji 2017 na tzv. minisamite v Bruseli. V nadväznosti na rokovania so zahraničnými partnermi sa predmetným materiálom navrhuje súhlasiť s vyslaním do 152 príslušníkov ozbrojených síl v členení organizačnom jedna mechanizovaná rota prvého velenia a riadenia, podporný prvok logistický vo forme čaty oprava prevádzky a, samozrejme, aj tím vojenskej polície. V rámci Posilnenej predsunutej prítomnosti do Lotyšskej republiky, Litovskej republiky, Estónskej republiky a Poľskej republiky príslušníci ozbrojených síl budú pôsobiť na území Lotyšska s dislokáciou vo výcvikovom priestore Adaži v rámci bojovej skupiny pod velením Kanady, avšak s možnosťou ich pôsobenia aj na územie Litvy, Estónska a Poľska, avšak tu je potrebné uzatvorenie osobitných zmluvných dokumentov. Príslušníci Ozbrojených síl Slovenskej republiky budú v rámci Posilnenej predsunutej prítomnosti plniť najmä úlohy týkajúce sa prehĺbenia ich zručností a spolupráce v medzinárodnom vojenskom prostredí so zameraním na zvyšovanie interoperability, ako aj úlohy spojené so zabezpečením plnenia týchto úloh v priestore pôsobenia. Uvedený dokument bol schválený v Bezpečnostnej rade vláde 25. apríla 2018 a bol prerokovaný 9. mája v zahraničnom výbore a vo výbore pre obranu a bezpečnosť. Vážený pán predsedajúci, vážené pani poslankyne, páni poslanci, týmto si vás dovoľujem požiadať o súhlas s predloženým návrhom. Som pripravený odpovedať na otázky.
M. Číž, podpredseda NR SR: (2009-10-29):
(Minútová prestávka.) (Po prestávke.)
Pellegrini, Peter, predseda NR SR (2015-11-13):
Vyhlasujem minútovú prestávku. Po nej budeme pokračovať. (Krátka prestávka.) (Po prestávke.)
V. Veteška, podpredseda NR SR: (2005-05-19):
M. Demeterová, poslankyňa: Vážený pán predsedajúci, vážení páni ministri, kolegyne poslankyne, kolegovia poslanci, vystúpiť na dnešnej schôdzi Národnej rady Slovenskej republiky k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 55. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa po formálno-právnej stránke všetky náležitosti uvedené v § 67 a 68 zákona ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Podľa predkladateľov účelom zákona je obmedziť obchádzanie pracovnoprávnych vzťahov prostredníctvom uzatvárania obchodnoprávnych zmlúv posilnením ochrany pred neodôvodneným prepúšťaním zamestnancov a posilnením ich ďalších práv. V zmysle § 74 ods. 1 zákona o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 1134 z 25. apríla 2005 odporúčam prideliť návrh zákona, ak bude prejdený do druhého čítania, na prerokovanie Ústavnoprávnemu výboru Národnej rady Slovenskej republiky, Výboru Národnej rady pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 20. júna 2005 vrátane gestorského výboru. Ďakujem, pán predsedajúci, skončila som. Prosím, otvorte rozpravu.
Bugár, Béla, podpredseda NR SR (2011-03-25):
Na vystúpenie pána poslanca s faktickými štyria páni poslanci. Končím možnosť sa prihlásiť. Pán poslanec Maďarič.
Žiga Peter, podpredseda NR SR (2024-05-14):
Prezentujme sa a hlasujme. (Hlasovanie.) 140 prítomných, 86 proti, 53 sa zdržalo, 1 nehlasoval. Návrh sme neschválili.
Danko Andrej, podpredseda NR SR (2024-02-27):
No.
Ďuriš Nicholsonová, Lucia, podpredsedníčka NR SR (2017-03-30):
Na ozrejmenie. Nech sa páči, pán minister, máte priestor.
Figeľ, Ján, podpredseda NR SR (2013-12-12):
Dámy a páni, dokončíme túto sériu faktických reakciou rečníka a potom bude nasledovať hlasovanie ako tradične. Takže Ľudovít Kaník, nech sa páči, reakcia na faktické poznámky.
Gašparovič, Štefan , poslanec NR SR (2012-11-07):
Prosím, pán predseda, aby ste dali hlasovať o tom, že sa Národná rada uzniesla prerokovať predložený návrh v druhom čítaní.
M. Hort, podpredseda NR SR: (2009-06-18):
A teraz dávam slovo spoločnému spravodajcovi, predsedovi výboru pre verejnú správu a regionálny rozvoj, podpredsedovi Národnej rady a poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán podpredseda, nech sa páči.
Hort, Milan, podpredseda NR SR (2010-08-05):
Ďalej do rozpravy je pripravená pani poslankyňa Viera Tomanová. Nech sa páči. Pani poslankyňa, poprosím vás ešte o chvíľu strpenia, ja som si neuvedomil, lebo sa predtým ešte hlásil do rozpravy pán minister školstva Eugen Jurzyca. Ospravedlňujem sa. Nech sa páči.
Danko, Andrej, podpredseda NR SR (2024-02-02):
Poslankyňa Marcinková.
P. Paška, predseda NR SR: (2008-12-02):
S faktickými poznámkami sa hlásia poslanci Pado, Vaľová a Halecký. Končím  možnosť sa prihlásiť. Nech sa páči, pán poslanec.
Pčolinský, Peter, podpredseda NR SR (2023-02-09):
Nie som si istý, ale mám pocit, že mikrofón nefunguje. Či s tým vieme niečo urobiť, pán minister, skúste niečo povedať.
T. Cabaj, podpredseda NR SR: (2010-02-10):
Za výbor pre financie, rozpočet a menu, ktorý je v tomto prípade gestorský, vystúpi pán poslanec Ján Chrbet ako spravodajca. Nech sa páči, pán poslanec, máte slovo.
Bugár, Béla, podpredseda NR SR (2017-10-17):
Nech sa páči, prezentujme sa a hlasujme o tomto návrhu. (Hlasovanie.) Prítomných 135 poslancov, za 56, proti 7, zdržalo sa 72 poslancov. Návrh nebol schválený. Budeme pokračovať hlasovaním o bode 51, a to v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 720). Pán poslanec Dostál, ako spravodajca máte slovo. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 720.)
Š. Kužma, poslanec: (2006-12-07):
Pán minister hospodárstva tlačí na zníženie cien elektrickej energie, z toho vyplýva, že podľa neho nie je ohrozená energetická bezpečnosť, ako to vy tvrdíte. Alebo že by páchal sabotáž? Ďakujem.
Ďuriš Nicholsonová, Lucia, podpredsedníčka NR SR (2017-03-22):
Ďakujem pekne, pán minister. A teraz dávam slovo spoločnému spravodajcovi z výboru pre sociálne veci pánovi poslancovi Jozefovi Burianovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Ondruš, Branislav, poslanec NR SR (2011-09-13):
Ďakujem pekne. Pán kolega, ja vás ubezpečujem, že napríklad presne v prípade tej smernice, o ktorej hovorí správa a ktorú som teda spomenul vo svojom vystúpení aj ja, by sme si pokojne mohli dovoliť vzhľadom na ambiciózny plán vlády, pokiaľ ide o materskú dovolenku, ten štandard, ktorý presadzuje pôvodný návrh tej smernice. A práve preto som použil tento príklad, pretože musím povedať, že iba tesne alebo dokonca až, by som povedal, nad rámec toho štandardu sa chce dostať súčasná vláda. A ja skutočne nechcem, aby sme sa prikrývali dekou, ktorou sa prikryť nemôžeme, lebo nie je dostatočne veľká. Ale opakujem, som hlboko presvedčený o tom, že ak prijímame spoločné štandardy pre celú Európsku úniu v ekonomickej oblasti, ak prijímame spoločné štandardy, pokiaľ ide o liberalizáciu v ekonomike, v hospodárstve ako celku a v jednotlivých jeho častiach, tak som hlboko presvedčený, že prijímanie spoločných štandardov v sociálnej oblasti je správne aj pre posilnenie konkurencieschopnosti Slovenska. Je správne aj preto, aby mladí Slováci a Slovenky a vôbec občania Slovenskej republiky zostávali na Slovensku a pracovali tu, čo opäť pomôže konkurencieschopnosti Slovenska a ekonomickému rastu na Slovensku. A si myslím, že je to aj vec, ktorou celá Európska únia môže byť konkurencieschopná aj v rámci globálnej súťaže. Nie je to nič, čo by stálo v protiklade k ekonomickým cieľom a plánom na zvyšovanie konkurencieschopnosti celej Európskej únie. A opakujem, pokiaľ budeme sa zahrávať s dôverou občanov vo vzťahu k Európskej únii, pokiaľ občania uvidia, že to nie je ich Únia, ale Únia len nadnárodných monopolov, tak potom sa zahrávame s budúcnosťou. (Potlesk.)
Ďuriš Nicholsonová, Lucia, podpredsedníčka NR SR (2017-05-11):
Pán poslanec Bernaťák.
Huba, Mikuláš, poslanec NR SR (2015-03-24):
Ďakujem za slovo. Ja budem tiež veľmi stručný. V prvom rade sa chcem pripojiť k tomu vysoko pozitívnemu hodnoteniu práce pani ombudsmanky, aj úradu, ktoré tu prezentoval môj predrečník. A zároveň som rád, že kolega Mičovský otvoril aj tú tému práva na zdravé a kvalitné životné prostredie ako jedného zo základných ľudských práv. My sme tu s pani ombudsmankou diskutovali na túto tému už vlani, keď predkladala tú svoju správu za prechádzajúci rok. Zhodli sme sa na tom, že toto je oblasť, ktorá jednoznačne patrí do toho širokého portfólia boja proti porušovania ľudských práv, ktoré zastrešuje jej úrad. Nepochybujem, že rieši aj tieto problémy, ale na druhej strane ako človek, ktorý dosť citlivo sleduje túto problematiku, musím zároveň konštatovať, že na rozdiel od mnohých iných káuz, ktoré napriek veľmi ťažkým podmienkam, o ktorých všetci vieme, úrad verejnej ochrankyne práv riešil, som nezaregistroval žiadnu takú väčšiu kauzu porušovania práva na zdravé a kvalitné životné prostredie, ktorá by aj verejne zarezonovala a ktorá by sa spájala s činnosťou pani ombudsmanky a jej úradu. Takže si myslím, že je najvyšší čas, alebo inak to poviem, bol by som veľmi rád, keby sa objavila jedna alebo viac takýchto lastovičiek, pretože viem, že nejaké podnety už existujú. Teraz pribudol ďalší podnet. A bol by to aj taký precedens a výzva pre ľudí, že sa môžu obracať so svojimi podnetmi aj na túto inštitúciu, aj v týchto veciach. Ďakujem pekne už vopred.
Glváč, Martin, podpredseda NR SR (2017-09-08):
Pani poslankyňa Grausová.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 146, za 10, proti 90, zdržalo sa 46, nehlasovalo 0. Konštatujem, že uvedený návrh sme neschválili. Ďalšie návrhy, pán spravodajca.
M. Číž, podpredseda NR SR: (2009-04-21):
Otváram všeobecnú rozpravu. Písomnú prihlášku do rozpravy som nedostal. Pýtam sa preto, kto sa hlási do rozpravy ústne. Neregistrujem žiadnu prihlášku, preto uzatváram možnosť podania ústnej prihlášky do rozpravy. Vyhlasujem všeobecnú rozpravu za skončenú. Ďakujem navrhovateľovi aj spravodajcovi. A prerušujem rokovanie o tomto bode programu. Budeme pokračovať, vážené kolegyne, kolegovia, prvým čítaním o návrhu poslancov Národnej rady Slovenskej republiky Magdy Košútovej a Viliama Jasaňa na vydanie zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany . Parlamentná tlač má číslo 1034. Návrh na pridelenie výborom má tlač 1036. Slovo má poslankyňa Magda Košútová a uvedie tento poslanecký návrh zákona.
Kamenický, Ladislav, minister financií SR (2023-12-22):
Pán predseda, prosím vás, otvorte rozpravu. Jedná sa o minoritnú záležitosť ohľadne úpravy jedného čísla a poprosím kolegu, ktorý uvedie pozmeňujúci návrh. Ďakujem pekne.
Blanár, Juraj, podpredseda NR SR (2021-05-13):
Nech sa páči, pán poslanec. Dajte plný čas pánovi poslancovi. Nech sa páči.
Bugár, Béla, podpredseda NR SR (2011-09-07):
Ďakujem. Dávam slovo spoločnému spravodajcovi z gestorského výboru, výboru pre obranu a bezpečnosť, Milanovi Laurenčíkovi. Pán poslanec, nech sa páči.
Budaj, Ján, poslanec NR SR (2017-04-04):
Ďakujem. Stručne povedané, ja chcem pripomenúť anabázu tohoto zákona, ktorú rečník celkom nespomínal. Vláda Roberta Fica si kedysi pána Holjenčíka osvojila a ten jej slúžil, tak sa zdá, dosť sluhovským spôsobom. Napokon sa, zdá sa, buď stratil alebo sám sa vzdal nezávislosti. Robert Fico rovno v priamom prenose demonštroval, že Holjenčík má nulovú nezávislosť a ponížil tento inštitút ÚRSO na nulu, na prevodovú páku, ktorá poslúcha politické rozkazy. To je veľmi závažný fakt a na ten tento návrh zákona reaguje presne opačne, než by to v demokratickom štáte malo byť. On, naopak, dáva teraz premiérovi ešte väčší vplyv a robí z ÚRSO ešte menej nezávislý orgán, než bol doteraz. Premiér chce nejak akoby dodatočne legitimizovať, že on naozaj v tom priamom prenose konal v príkrom rozpore so zákonom o ÚRSO. On preukázal, že ten zákon nerešpektuje, že ten zákon je preňho zrovna taký zdrap papiera, ako tie účty, ktoré trhal v priamom prenose. Preto musím povedať, že predkladanie takéhoto zákona po takom škandále, ktorý sa udial, kde bola pošliapaná nezávislosť inštitúcie, mne je pán Holjenčík ľahostajný, či on predal svoju osobnosť za nejaké kšefty kvôli elektronickým spoločnostiam, alebo sa len podroboval strane SMER, podstatná je inštitúcia, ktorú zosobňoval, a tá bola vysmiata najhrubším spôsobom. A zákon, ktorým, ktorý prináš... (Prerušenie vystúpenia časomerom.)
Hraško, Igor, poslanec NR SR (2013-06-17):
Pani predsedajúca, poprosím vás o nové dve minúty, pretože... (Prerušenie vystúpenia predsedajúcou.)
Vitteková, Anna, poslankyňa NR SR (2015-12-09):
Teraz dajte hlasovať o bodoch 23 a 24 spoločnej správy spoločne. Gestorský výbor odporúča schváliť.